Zelenski va cere NATO să apere Ucraina cum a fost apărat Israelul de atacul Iranului
Președintele ucrainean Volodimir Zelenski a anunțat, marți seara, că va solicita o reuniune a Consiliului Ucraina-NATO pentru a obține mai multă protecție pentru orașele și infrastructura țării din partea aliaților Kievului. Declarația vine în contextul în care membrii alianței au ajutat Israelul să doboare rachete și drone lansate de Iran în noaptea de sâmbătă spre duminică, relatează EFE și DPA, potrivit Agerpres.